CELEX: 32014R0760
Language: et
Date: 2014-07-10 00:00:00
Title: Komisjoni rakendusmäärus (EL) nr 760/2014, 10. juuli 2014 , teatavate kaupade klassifitseerimise kohta kombineeritud nomenklatuuris

15.7.2014   
            
            
               ET
            
            
               Euroopa Liidu Teataja
            
            
               L 207/10
            
         KOMISJONI RAKENDUSMÄÄRUS (EL) nr 760/2014,
   10. juuli 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Silindriline plastmahuti, mille kõrgus on umbes 8 cm, läbimõõt 6 cm ja mille sees on 180 ml parafiinset lambiõli (parafiinide segu, mis sisaldab 68 % tetradekaani, 25 % pentadekaani ja umbes 4 % heksadekaani) ning taht. Mahuti on suletud metallsulguriga, millel on õli aurumist takistav plastkork, mis hoiab tahti paigal (nn „õlilamp”).
                  Kui õli on otsas, ei saa mahutit uuesti täita.
                  Toodet kasutatakse valgustina, mis aitab luua meeleolu. Toote võib paigutada alusele (näiteks klaasanumasse) või kasutada seda iseseisva esemena.
                  
                      (1) Vt fotot.
               
               
                  9405 50 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9405 ja 9405 50 00 sõnastusega.
                  Klassifitseerimine rubriiki 2710 kuuluvaks õliks on välistatud, kuna tootel on plastkorgiga metallsulgur ja taht ning seega rohkem koostisosi peale õli ja mahuti, mida klassifitseerimise üldreegli 5 b järgi tavaliselt sellise kauba pakendamiseks kasutatakse.
                  Tootel on iseseisva, rubriiki 9405 kuuluva valgusti omadused ja disain, kuna sel on iseseisva valgustina toimimiseks vajalik korpus, mis sisaldab õli ning millel on plastkorgiga metallsulgur ja taht. Sellesse rubriiki kuuluvad elektrilised ja mitteelektrilised lambid ja valgustid, mis võivad olla valmistatud mis tahes materjalist ja kasutada mis tahes valgusallikat (vt ka HSi selgitavad märkused, rubriik 9405, 1. osa).
                  Seega tuleb toode klassifitseerida CN-koodi 9405 50 00„mitteelektrilised lambid ja valgustid” alla.
               
            
         (1)  Foto on üksnes illustratsiooniks.